म्यूजियम की तृतीय वर्षगांठ और पुरस्कार वितरण समारोह मनाया
राजीवगांधी क्षेत्रीय प्राकृतिक विज्ञान संग्रहालय (म्यूजियम) सवाई माधोपुर द्वारा बुधवार को तृतीय वर्षगांठ एवं पुरस्कार वितरण समारोह का आयोजन किया गया।
इस कार्यक्रम के मुख्य अतिथि अतिरिक्त पुलिस अधीक्षक सवाई माधोपुर दशरथ सिंह थे और विशिष्ट अतिथि के रूप में राजकीय सामान्य चिकित्सालय सवाई माधोपुर डॉ. अकरम खान और गर्ल्स कॉलेज प्रोफेसर आरती भदौरिया उपस्थित थी। कार्यक्रम की अध्यक्षता वन्यजीव चित्रकार एम.डी. पाराशर ने की। सर्वप्रथम कार्यक्रम के मुख्य अतिथि, विशिष्ट अतिथि एवं अध्यक्ष का पुष्प गुच्छ भेंट कर संग्रहालय की ओर से स्वागत किया गया। संग्रहालय प्रभारी मोहम्मद यूनुस ने स्वागत उद्बोधन कर सभी अतिथियों, अभिभावकों एवं बच्चों का अभिवादन किया। उसके उपरांत कार्यक्रम के सभी अतिथियों ने उपस्थित लोगों को संबोधित करते हुए पर्यावरण जागरूकता एवं संरक्षण पर अपने-अपने विचार प्रकट किए। इसके बाद मंच पर उपस्थित अतिथियों ने नारा लेखन प्रतियोगिता, चित्रकला प्रतियोगिता एवं वाद-विवाद प्रतियोगिता के विजेता प्रतिभागियों को नकद पुरस्कार एवं क्षेत्रीय स्तर का प्रमाण-पत्र देकर सम्मानित किया। इस अवसर पर एक प्रदर्शनी का भी उद्घाटन आमंत्रित अतिथियों द्वारा किया गया, जिसका शीर्षक मरुस्थलीय जीव वनस्पति में अनुकूलन रखा गया है। प्रदर्शनी का सभी अतिथियों, अभिभावकों, बच्चों तथा समस्त आगन्तुकों ने अवलोकन कर उसकी सराहना की। अंत में सुष्मिता अधिकारी, वैज्ञानिक ‘बी’ ने धन्यवाद ज्ञापित कर कार्यक्रम का समापन किया।
सवाई माधोपुर. म्यूजियमकी तृतीय वर्षगांठ एवं पुरस्कार वितरण समारोह में मंचस्थ अतिथि तथा संबोधित करती वक्ता।
hin_Deva hin_Deva hin_Deva hin_Deva